Saksa

Saksa () teikkâ Saksa littotäsiväldi () lii jiečânâs littotäsiväldi Koskâ-Euroopist. Ton uáivikaavpug lii Berlin.

 Historjá 
 Saksa já Euroop union 
Saksa littotäsiväldi lii ohtâ staatâin, moh vuáđudii Euroop union ive 1952. Ko Saksah ovtâstuvvii roovvâdmáánu 3. peeivi 1990, te meid Nuorttâ-Saksa seervâi Euroop unionân uássin ovtâstum Saksa.

Saksa lii kuullâm eurokuávlun jo kuávlu vuáđudem rääjist ađai uđđâivemáánu 1. peeivi 1999 rääjist.

 Eennâmtiätu 
Saksa vijđodâh lii 357 022 km², mast 8 350 km² lii čääci. Vijđoduv mield Saksa lii maailm 64. stuárráámus staatâ.

 Sajadâh já rääjih 
Saksa lii littotäsiväldi Koskâ-Euroopist. Ton ránnjástaatah láá tavveen Tanska, nuorttân Puola já Čekki, maadânuorttân Nuorttâriijkâ, mäddin Sveicci, maadâviestârist Ranska já viestârist Belgia, Luxemburg já Vuáládâhenâmeh. Saksaast staatârääjih láá ohtsis 3 694 km. Kuhemus rääji lii rääji Nuorttâriijkâin, mii lii 801 km. Uánihumos rääji vist lii 128 km rääji Luxemburgáin. Saksa rájášuvá mäddin Alppáid, taveviestârist Tavemeerân já tavenuorttân Nuorttâmeerân. Merâriddo lii ohtsis 2 389 km.

 Ránnjástaatâ  Rääji kukkodâh  Kárttá Tanska  140 km 400px Puola  447 km Čekki 704 km Nuorttâriijkâ  801 km  Sveicci  348 km Ranska  418 km Belgia  133 km Luxemburg  128 km Vuáládâhenâmeh  575 km

 Ekonomia 

 Ráhtulâšvuotâ 
Saksa lii Euroop tehálumos ráhtulâšvuotâeennâm. Autoráhtulâšvuotâ kulá Saksa tehálumosáid ráhtulâšvuođâsuorgijd stäli-, elektroniik- já talhâsráhtulâšvuođâ lasseen. Mercedes-Benz, Volkswagen já BMW láá saksaliih automeerhah.

 Viehâdâh 
 Ässeeloho 
Saksaast láá paijeel 84 miljovn ässed. Ässeelovo mield Saksa lii Euroop kuálmádin stuárráámus eennâm Ruošâ já Tuurki maŋa já Euroop union stuárráámus.

 Fáádást eres soojijn 

 Käldeeh 

*